ילדי פיות

ילדי פיות הם ילדים אנושיים שהופכים לפיות הנקראות "ילדי פיות". זה דבר שעובר בגנים, כך שיכול להיות מצב בו רק אחד מהילדים מקבל את התפקיד, או מצב בו ילד להורים שלא היו ילדי פיות מקבל את התפקיד, כי סבו או סבתו היו. בכל פעם שנולד תינוק או תינוקות שעתידים להפוך בהמשך לילדי פיות, מגיע תינוק ורוד מארץ קסם ומתמזג עם נשמתו של התינוק וכך מגן עליו, וכשהילד גדל הוא הופך לילד פיות. הם משתנים לראשונה בין הגילים 5-12 ותפקידם לגשר בין עולמם של הפיות והיצורים הקסומים בארץ קסם לעולם בני האדם. הם נקראים בלילות על ידי הצרצרים לעלות לארץ קסם, שם הם מבצעים משימות. בפעמים הראשונות שלהם בארץ קסם הם נישאים על ידי הצרצרים לשם ובחזרה כי הם עוד לא מתמצאים. למעשה, הם גם עוד לא יכולים לעוף. בלילה הראשון שלהם בארץ קסם הם נפגשים עם קמליה, ראש מועצת הפיות. והיא מעניקה להם את היכולת לעוף בכך שהיא מפזרת אבקת קסם על כל הכנפיים שלהם. היא מסבירה להם גם על ארץ קסם, התפקיד, ומצמידה להם פיה חונכת, שתפקידה להיות אחראית על ילד הפיות, לתת לו משימות ולייעץ לו בכל מה שיצטרך. לכל ילד פיות יש את הצבע הייחודי לו וכשהוא נהפך לילד פיות כנפיו מקבלות את הצבע וכך גם ציפורניו. הצבע יכול להיות גנטי וזהה לצבע של הוריו אבל הוא גם יכול להיות שונה. יש ילדי פיות מרחבי העולם, וכילדי פיות הם מסוגלים לדבר אחד עם השני גם אם הם לא דוברים באותה השפה כבני אדם. הם יכולים להפוך לילדי פיות בכל זמן, ולעוף לארץ קסם בכל זמן. גם יצורים ופיות אחרות מלבד הפיה החונכת שלהם יכולים לקרוא להם. מאחר והם פעילים בשעות הלילה אז ילדי פיות אינם זקוקים לאותן שעות שינה כמו ילדים רגילים, הם יכולים לישון פחות. ילדי הפיות מאבדים את יכולתם להפוך לכאלו כשהם מתבגרים.